|  |  |  |
| --- | --- | --- |
| ที่ มท ๐๘๑๙.3/ |  | กรมส่งเสริมการปกครองท้องถิ่น  ถนนนครราชสีมา เขตดุสิต กทม. ๑๐๓๐๐ |

กันยายน 2563

เรื่อง ขอความอนุเคราะห์สำรวจจำนวนบุคลากรเสี่ยงในพื้นที่ เพื่อสนับสนุนวัคซีนป้องกันโรคพิษสุนัขบ้า สำหรับการฉีดป้องกันโรคล่วงหน้า (Pre-exposure prophylaxis : PrEP)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมควบคุมโรค ที่ สธ 0410.8.2/ว 1934

ลงวันที่ 24 สิงหาคม 2563 จำนวน 1 ฉบับ

ด้วยสถานการณ์โรคพิษสุนัขบ้าในประเทศไทย ปี 2563 ตั้งแต่เดือนมกราคม – กรกฎาคม 2563 มีรายงานผู้เสียชีวิต จำนวน 2 ราย ในพื้นที่ภาคตะวันออกและภาคตะวันออกเฉียงเหนือ รวมทั้งกรมปศุสัตว์ประกาศเขตพื้นที่ระบาดสัตว์ชั่วคราวในหลายพื้นที่ เพื่อดำเนินมาตรการป้องกัน ควบคุมโรค เช่น การฉีดวัคซีนป้องกันโรคพิษสุนัขบ้ารอบจุดเกิดโรค การทำหมันสุนัขและแมว เป็นต้น โดยกรมควบคุมโรค มอบหมายให้กองโรคติดต่อทั่วไป จัดหาวัคซีนป้องกันโรคพิษสุนัขบ้า สำหรับฉีดป้องกันโรคล่วงหน้า (Pre-exposure prophylaxis : PrEP) ให้กับบุคลากรกลุ่มเสี่ยงในพื้นที่เสี่ยง ได้แก่ อาสาสมัครบุคลากรด้านปศุสัตว์และสาธารณสุข รวมทั้งบุคลากรขององค์กรปกครองส่วนท้องถิ่น ซึ่งมีหน้าที่โดยตรงในการป้องกันควบคุมโรค หรือดูแลผู้ป่วยโรคพิษสุนัขบ้า

กรมส่งเสริมการปกครองท้องถิ่น จึงขอความร่วมมือจังหวัดแจ้งองค์กรปกครองส่วนท้องถิ่น สำรวจจำนวนบุคลากรกลุ่มเสี่ยง เพื่อรับวัคซีนแบบป้องกันล่วงหน้า (Pre-exposure prophylaxis :   
PrEP) และส่งรายละเอียดให้ กองโรคติดต่อทั่วไป กรมควบคุมโรค ทางไปรษณีย์อิเล็กทรอนิกส์ Zoo\_cdc@ddc.mail.go.th ภายในวันที่ 16 พฤศจิกายน 2563 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ..........................................

ผอ.กสธ.........................................

รัตนาภรณ์ นวผ.ปก.......................

จนท. .............................................

กองสาธารณสุขท้องถิ่น

กลุ่มงานป้องกันโรคติดต่อ

โทรศัพท์ ๐-๒๒๔๑-๙๐๐๐ ต่อ 5407 /08-1174-3738

ผู้ประสานงาน นางสาวรัตนาภรณ์ สองแก้ว/รุจิรดา อ่อนโคราช